projecte-aina/catalan_government_crawling huggingface dataset:
Dades sobre la covid als centres educatius
El Departament d'Educació ha posat en marxa un web, Traçacovid, amb informació actualitzada de la incidència de la covid-19 a les escoles d'arreu del territori català.
S'hi poden consultar els centres i grups confinats per comarques i municipis.
També es pot veure quina és la situació a cadascun dels centres escolars.
Les dades dels casos covid-19 als centres educatius s'obtenen del buidatge de les dades que cada centre introdueix a l'aplicació Traçacovid.
Aquesta aplicació dona suport als centres educatius en el marc del Protocol de casos covid-19 als centres educatius.
El dilluns 14 de setembre, 115.718 nois i noies del Camp de Tarragona, i 9.120 docents, van acudir als seus centres d'educació infantil, primària, ESO, batxillerat i FP.
Amb més ganes de veure companys, i segurament amb menys ganes de reiniciar la rutina de treball, i, en tot cas, a tot arreu amb un seguit de mesures de seguretat –mascareta, accés per torns, rentat de mans, desinfecció d'espais, etc- per a fer front a la pandèmia.
El passat 21 de desembre, es va anunciar la construcció d'una nova planta de producció de gasos destil·lats de l'aire.
La inversió, que superarà els 35 milions d'euros, suposarà la contractació de dues-centes persones durant la fase de disseny i construcció, i de vint treballadors qualificats a les instal·lacions un cop aquestes estiguin finalitzades..
Messer és una companyia centrada en la producció i comercialització de gasos, utilitzats en la industria, la recerca, l'alimentació, la indústria farmacèutica i, especialment important aquests darrers mesos, a la sanitat, a la qual ha subministrat oxigen.
Enguany, celebra el cinquantenari de la seva implantació al polígon petroquímic de Tarragona.
El Govern ha aprovat perllongar fins el 15 de desembre el termini per a l'operació de compravenda dels terrenys inclosos dins del Pla director urbanístic (PDU) del Centre Recreatiu Turístic (CRT) de Vila-seca i Salou.
Així, l'Institut Català del Sòl (INCASÒL) i Hard Rock International disposaran fins el 15 de desembre, en comptes de fins el 5 d'octubre, per donar compliment al que establia l'acord de Govern que es va adoptar el passat 3 de març en aquest sentit.
El contracte privat de compravenda preveu la compra dels terrenys a l'INCASÒL per part de Hard Rock International.
L'empresa nord-americana, però, ha sol·licitat l'ajornament de la transacció per a una data no més tard del 15 de desembre de 2020, atès l'impacte econòmic que la pandèmia internacional derivada de la Covid-19 està ocasionant a aquesta companyia i a les seves filials a tot el món.
És la segona pròrroga aprovada per dur a terme aquesta compravenda.
A més, el Govern ha autoritzat l'INCASÒL a negociar els imports de les quantitats ajornades fixades en el contracte i a revisar les garanties ordinàries.
La Comissió territorial d'urbanisme de Tarragona, presidida pel secretari de l'Agenda Urbana i Territori, Agustí Serra, ha aprovat avui una modificació del planejament municipal de l'Espluga de Francolí (Conca de Barberà) que possibilitarà la reconversió de l'antiga caserna de la Guàrdia Civil en habitatges de lloguer social.
La caserna, construïda als anys 70, està situada al número 24 del carrer Ermita, i té una alçada de planta baixa i tres plantes més.
L'Ajuntament va comprar l'edifici, que ja s'havia destinat a habitatge per a les famílies dels agents del Cos.
Ara, el consistori vol destinar una part de la planta baixa a equipaments i la resta, prèvia rehabilitació, a habitatges socials en règim de lloguer.
Per aquest motiu, la Comissió ha aprovat definitivament avui el canvi de qualificació urbanística del solar, passant de sistema d'equipaments, seguretat i defensa a habitatge de protecció pública.
El Govern a través del Departament d'Agricultura, Ramaderia, Pesca i Alimentació (DARP) de la Generalitat de Catalunya va finalitzar, el passat 30 de juny, tal com estableixen els reglaments comunitaris, els pagaments dels ajuts directes de la Política Agrària Comuna (PAC) i dels ajuts de sostenibilitat agrària del Programa de Desenvolupament Rural (PDR) de l'any 2019.
Amb aquests pagaments el DARP ha abonat un total de 306.218.560 EUR.
Per a més informació, gràfics, i mapes distribució dels imports dels ajuts: http://agricultura.gencat.cat/ca/detalls/Noticia/200930_darp-pagaments-ajuts-pac-2019
Podeu consultar les dades dels pagaments 2019 per línies d'ajut i per comarques a: http://agricultura.gencat.cat/ca/ambits/desenvolupament-rural/pac/impacte-economic-ajudes-pac/
El Departament d'Agricultura i les organitzacions agràries representades a la Taula Agrària han acordat que les pròximes eleccions agràries, que tindran lloc l'any 2021, siguin les primeres en què es podrà votar electrònicament
La consellera d'Agricultura, Ramaderia, Pesca i Alimentació, Teresa Jordà, s'ha reunit avui amb les organitzacions agràries representades a la Taula Agrària, Unió de Pagesos (UP) i Joves Agricultors i Ramaders de Catalunya (JARC), amb les quals s'ha acordat que les pròximes eleccions agràries, que tindran lloc l'any 2021, siguin les primeres en què es podrà votar electrònicament.
Per fer-ho, ja s'ha aprovat una modificació legislativa que introdueix la modalitat de vot electrònic en les eleccions per determinar la representativitat de les organitzacions professionals agràries, eleccions que ara mateix estan regulades a la Llei 17/2014, de 23 de desembre.
Així, la llei ha quedat modificada i la votació electrònica substituirà la votació física i en paper tradicional vigent en l'actualitat i presentarà els avantatges propis de la utilització de les tecnologies de la informació i la comunicació en l'àmbit electoral.
D'aquesta manera, la pagesia serà un dels primers sectors que farà un procés electoral oficial mitjançant vot electrònic.
La implementació del vot electrònic amb cens universal permetrà garantir l'efectivitat del dret de vot, facilitar la participació, millorar el procés de gestió i la comptabilització dels vots, i assolir una efectiva reducció dels costos econòmics associats al procediment electoral (i també beneficiar el medi ambient atenent l'evident reducció del consum de paper).
Els electors podran votar remotament des de qualsevol lloc o en els punts presencials que s'estableixin per a l'assistència en el vot electrònic.
En el vessant tecnològic d'aquest projecte de votació electrònica, el Departament d'Agricultura compta amb la col·laboració de la Direcció d'Innovació i Dades del Centre de Telecomunicacions i Tecnologies de la Informació i del Departament de Polítiques Digitals i Administració Pública.
Les anteriors eleccions agràries van tenir lloc el 28 de febrer de 2016, hi va participar el 53,9% del cens de 26.001 electors i electores i va caldre constituir 565 meses electorals en 555 municipis.
Els directors de l'Observatori, David Altadill (esq.), i de l'ICGC, Jaume Massó (dreta), signant el conveni de col·laboració.
L'Institut Cartogràfic i Geològic de Catalunya (ICGC), dependent del Departament de Territori i Sostenibilitat, i l' Observatori de l'Ebre han signat un conveni de col·laboració per al manteniment de diverses estacions sísmiques ebrenques i per a la digitalització de part del fons documental relacionat amb la sismologia d'aquesta darrera institució.
Així, ambdues entitats col·laboraran per mantenir les estacions sísmiques EBR (Ebre), ALCN (Alcanar) i ALCX (Alcalà de Xivert) i facilitar l'intercanvi i difusió de les dades.
També es treballarà per digitalitzar sismogrames –enregistraments de terratrèmols- fets amb tecnologia analògica i butlletins sismològics del fons documental de l'Observatori.
L'objectiu és apropar la informació d'alt valor científic als estudiosos d'aquestes disciplines i preservar el coneixement històric.
Cal tenir present que l'Observatori de l'Ebre, institut universitari de la Universitat Ramon Llull, és una fundació sense ànim de lucre dedicada a l'estudi de fenòmens geofísics creada el 1904, amb una llarga tradició en matèria d'observació sismològica i d'altres paràmetres geofísics, que ha acumulat un gran fons documental.
Col·laboració científica continuada
El conveni signat ara s'emmarca en la línia de col·laboració que l'ICGC i l'Observatori mantenen des de fa anys.
Fruit d'aquesta col·laboració, per exemple, es va poder recuperar el registre de l'estació sísmica de l'Observatori, la més antiga de Catalunya, que va interrompre l'activitat fa uns anys per problemes tècnics.
Molt semblant al que succeeix en els estudis climàtics, mantenir el registre continu en un mateix indret permet comparar les similituds i diferències de terratrèmols ocorreguts a qualsevol part del món i aprofundir així en el seu coneixement.
D'altra banda, fruit de la seva llarga trajectòria, l'Observatori ha acumulat un gran patrimoni científic i un extens fons cartogràfic.
L'Observatori i l'ICGC col·laboren fa temps en la catalogació del fons cartogràfic de la fundació.
Aquest fons escanejat es lliura a l'Observatori i forma part de la Cartoteca de l'ICGC, accessible a la ciutadania.
El Patronat de l'Observatori està format pels ajuntaments de Roquetes i Tortosa, l' Agència Estatal de Meteorologia (AEMET ), el Consell Superior d'Investigacions Científiques (CSIC), la Diputació de Tarragona, l' Institut Geogràfic Nacional, els departaments d' Empresa i Coneixement i de Territori i Sostenibilitat i el Servei Meteorològic de Catalunya (SMC).
D'acord amb el Decret 223/2004, de 9 de març, de reestructuració d'òrgans territorials de la Generalitat, a cada delegació territorial del Govern s'adscriu un Consell de Direcció de l'Administració Territorial de la Generalitat, òrgan de direcció i coordinació, on es comparteixen i treballen les prioritats de cada departament dins del mateix àmbit territorial.
Aquest Consell es reuneix almenys una vegada al mes i sempre que ho consideri oportú el seu president.
Podran assistir a les sessions del Consell els càrrecs dels departaments que el/la conseller/a corresponent consideri oportú, prèvia comunicació al president del Consell de Direcció.
Delegació Territorial del Govern de la Generalitat a Lleida
Serveis Territorials de la Presidència a Lleida
Serveis Territorials d'Ensenyament a Lleida
Divina Farreny i Justribó, gerent
Serveis Territorials d'Interior a Lleida
Miquel Àngel Cullerés i Balagueró, director
Jaume Montfort i Samà, director
Serveis Territorials del Departament de Justícia a Lleida
Serveis Territorials de Treball, Afers Socials i Famílies a Lleida
Serveis Territorials d'Empresa i Coneixement a Lleida
Ferran de Noguera i Betriu, director
Serveis Territorials d'Agricultura, Ramaderia, Pesca, Alimentació i Medi Natural a Lleida
Sílvia Rosanes i Mulet, secretària
Secretaria de la Delegació Territorial del Govern de la Generalitat a Lleida
Violant Cervera i Gòdia, responsable de l'Oficina del Delegat
Joan Segura i Torres, responsable
Representació Territorial de l'Esport a Lleida
Carme Castelló i Gistau, coordinadora
Representació Territorial de l'Institut Català de les Dones (ICD) a Lleida
Les dades obertes són dades accessibles, que poden ser reutilitzades i redistribuïdes per qualsevol.
El Portal de dades obertes de la Generalitat de Catalunya ofereix més informació sobre els principis, beneficis i formats de les dades obertes: Què són les dades obertes?
A continuació es faciliten alguns enllaços a conjunts de dades obertes de diferents administracions.
Portal de dades obertes i govern obert
Horari del Servei Territorial del Joc i d'Espectacles a Barcelona
Horari d'atenció al públic: de 9 a 14 hores.
A partir del 8 de juny de 2020, sol·licitant cita prèvia al telèfon 93 557 53 41, es prestarà atenció presencial per a les següents matèries:
Es poden consultar al Cercador de Tràmits.
Els temes d'espectacles i activitats recreatives s'han d'adreçar a la Direcció General d'Administració de Seguretat del Departament d'Interior (Carrer de la Diputació, 355, Barcelona).
cap del Servei Territorial del Joc i d'Espectacles a Barcelona
Els temes d'espectacles i activitats recreatives s'han adreçar a la Direcció General d'Administració de Seguretat del Departament d'interior (Carrer de la Diputació, 355).
Atorgar permisos d'explotació i autoritzacions d'instal·lació de màquines recreatives i d'atzar.
Tramitar els expedients iniciats en la seva demarcació en matèria de joc i elevar la proposta de resolució corresponent a l'òrgan competent.
Atendre les consultes formulades per persones i empreses en matèria de joc.
Les altres funcions de naturalesa anàloga que els siguin encomanades.
Els servei territorial del Joc i Espectacles a Barcelona depèn orgànicament de la delegació territorial del Govern de la Generalitat a Barcelona i té dependència funcional de la Direcció General de Tributs i Joc del Departament de la Vicepresidència i d'Economia i Hisenda.
El Govern de la Generalitat aposta decididament pel territori.
Les delegacions actuem com a cadena de transmissió entre cada racó del país i el Govern, i entre el Govern i el territori.
El meu compromís com a delegat és estar amatent i atendre les demandes i reptes compartits que sorgeixen en el dia a dia de cadascuna de les comarques en què tinc competències ─Barcelonès, Baix Llobregat, Vallès Occidental, Vallès Oriental i Maresme─ i en tots i cadascun dels 127 municipis que les conformen.
Tenim l'obligació de conèixer, d'una banda, les necessitats, els anhels i les capacitats i potencialitats dels ciutadans i ciutadanes i, de l'altra, les oportunitats que generen tots els agents econòmics i socials; només així podem reeixir en la nostra tasca i contribuir a trobar solucions i a fer que els projectes esdevinguin realitat.
És en aquest sentit que des de la Delegació tenim la voluntat de ser una eina permanent de servei i de millora de la qualitat de vida de la nostra ciutadania.
La vinculació que he tingut al llarg dels anys amb la política local m'ha permès aprofundir en moltes situacions que de ben segur comparteixen moltes altres ciutats i pobles de la gran vegueria de Barcelona; i dic gran no tan sols per l'excepcional densitat urbana i de població que la caracteritzen ─acull quasi tres quartes parts del total de ciutadania de Catalunya─, sinó també perquè és on es troba la xarxa més densa i nombrosa d'entitats i empreses que vertebren la societat i l'economia del país.
Encaro els reptes que em planteja el càrrec amb il·lusió.
Estem preparats per entomar-los i contribuir a fer-los realitat.
Per un país de drets, dignitat i bé comú.
Del 28 de setembre al 4 d'octubre, el Servei Català de Trànsit (SCT) coordina amb Mossos d'Esquadra i Policies Locals una campanya policial preventiva d'ús de sistemes de seguretat passiva.
Aquesta estratègia operativa per controlar l'ús de cinturó, del casc i dels sistemes de retenció infantil (SRI) a les carreteres i carrers de Catalunya pretén reduir les víctimes d'accidents de trànsit i recordar la importància de fer servir aquests dispositius i de fer-ho correctament.
En l'última campanya de controls intensius d'ús dels dispositius de seguretat passiva (del 13 al 19 de gener), els Mossos d'Esquadra i Policies Locals van imposar un total de 1.573 denúncies (vegeu quadre), de les quals el 90% correspon al cinturó de seguretat (1.427 sancions).
* No utilitzar aquests sistemes de seguretat passiva o utilitzar-los inadequadament impliquen una sanció econòmica de 200,00 € i la pèrdua de 3 punts del carnet de conduir.
No utilitzar els dispositius de seguretat passiva o fer-ho de manera incorrecta agreuja les conseqüències de lesivitat de les víctimes.
De fet, no portar el cinturó, SRI o casc és, juntament amb la velocitat i la conducció sota els efectes de l'alcohol i altres drogues, una de les principals causes de lesions derivades dels accidents de trànsit.
Davant d'això, l'SCT considera primordial donar continuïtat a aquestes campanyes intensives per seguir conscienciant els conductors i la resta d'usuaris dels riscos i conseqüències d'aquesta acció.
Així mateix, des de l'SCT es vol recordar a tots els usuaris de la necessitat de cordar-se el cinturó de seguretat en tots els vehicles, també en els autocars.
Els elements de seguretat passiva són bàsics per salvar vides en cas de sinistre viari:
El proper 10 de setembre finalitza el termini per a sol·licitar l'ajut per a contractar persones treballadores per tenir cura de gent gran o dependent en l'àmbit de la llar del Departament de Treball, Afers Socials i Famílies.
Aquesta convocatòria de subvencions pretén fomentar la creació de nova ocupació en l'àmbit del treball de cura a la llar.
La mesura, pionera a Europa té l'objectiu de fomentar la regularització de la situació administrativa de moltes persones que es dediquen a aquesta feina.
La subvenció consisteix en un pagament únic a les persones que ofereixin un contracte laboral per un mínim de 12 mesos a persones que no hagin estat donades d'alta a la Seguretat Social en els darrers 2 anys.
La quantia de la subvenció és de 2.685 euros si el contracte és de jornada completa, aquesta quantitat correspon al cost de la quota de la Seguretat Social que ha d'abonar la persona contractant durant 12 mesos.
Aquest pagament s'avança amb una bestreta del 60% a l'inici de la contractació i es tanca amb el 40% restant quan es completa l'any de contracte.
La sol·licitud només es pot tramitar a través d'internet, cal disposar d'un certificat digital o un idCAT d'emissió gratuïta, tot i això hi ha més de 100 entitats de suport per a l'acompanyament i assessorament en el procés de la convocatòria.
El treball de cura en l'àmbit de la llar
El 90% de les persones que treballen en el sector de les cures són dones i, malauradament, no tenen ni la visibilitat ni el reconeixement que es mereixen.
En molts casos fan aquesta feina sense la corresponent relació contractual i les tasques que realitzen no sempre són considerades com una ocupació, malgrat que la normativa actual reconeix el treball de les cures com un àmbit plenament laboral, amb un règim especial dins el règim general de la Seguretat Social.
El treball de cures conforma una part important de l'economia del país- tot i que no prou reconeguda- ja que permet aprendre amb dignitat les necessitats de les persones dependents i, alhora, permet que altres persones puguin exercir les seves professions, contribuint de manera directa i indirecte al desenvolupament econòmic de Catalunya.
Ajudar a la regularització d'aquest sector tindrà un gran impacte econòmic, facilitarà l'obtenció d'autoritzacions de residència i treball a moltes treballadores i, en definitiva, contribuirà al progrés de la societat cap a un model econòmic i social més just i equitatiu.
Tota la informació al web curadelallar.gencat.cat o trucant al 012
Consell d'Alcaldies del Maresme per parlar de l'inici del curs escolar
El delegat del Govern a Barcelona, Juli Fernàndez, s'ha reunit amb els alcaldes i alcaldesses del Maresme per aprofundir en els protocols de les mesures contra la Covid-19 que hauran de posar en marxa les escoles i instituts.
El delegat ha dit que l'objectiu d'aquesta sessió és "que estiguem alineats al màxim per tal de fer tota la feina preparatòria en aquesta represa del curs escolar, que és clau per als nens i nenes i també per a les famílies"
La secretària general d'Educació, Núria Cuenca, ha recordat que les principals mesures per garantir la seguretat contra la Covid als centres es basen en el primer document que va aprovar el Procicat el mes de juliol i que "ara s'han adaptat per l'empitjorament de la situació epidemiològica".
Aquestes mesures fan referència bàsicament a l'ús de mascareta a partir dels 12 anys, als grups estables amb un màxim de 20 alumnes, allà on sigui possible, fins a Secundària, i a la presa de temperatura en els mateixos centres educatius.
Núria Cuenca ha explicat que dilluns que ve s'iniciarà la formació destinada als responsables dels centres escolars que hauran d'activar aquests protocols, als docents i a les famílies "amb la finalitat de generar la màxima confiança i afrontar el millor possible la gestió dels casos"
Recordant la importància de les escoles per a la cohesió social, Cuenca ha afegit que "es treballarà amb el màxim rigor per garantir la seguretat contra la Covid-19 als centres i, sigui quin sigui l'escenari de la pandèmia, no es tornaran a tancar les escoles"
La secretària general d'Educació ha explicat també que ja s'està treballant en l'organització de tot el dispositiu de cribatge que es farà a les escoles amb la realització de 500.000 proves PCR.
Per la seva banda, la gerent de la Regó Sanitària Metropolitana Nord, Anna Aran, ha explicat que en cas que un alumne tingui símptomes, es procedirà al seu aïllament en un espai de la mateixa escola fins que el recullin els seus familiars, però que l'activació del protocol d'alarma no s'activarà fins que la PCR no doni positiva.
Segons ha dit Aran, "hem de generar confiança i seguretat.
El que s'està fent es fa amb el màxim rigor i segurament tindrem casos, però si posem totes les mesures per detectar ràpid aquest casos i tallar les cadenes de transmissió, serà la clau per no fracassar en el projecte"
Anna Aran ha afegit que s'està treballant en el reforç de referents sanitaris per ajudar a les escoles a gestionar la situació i en la reordenació dels serveis de Pediatria hospitalaris i d'Atenció Primària per poder donar a resposta al previsible augment de la pressió en el sistema.
Per últim, a la reunió s'ha fet una crida a les famílies perquè segueixin les mesures d'autoprotecció amb mascareta, distància i higiene per no posar en risc l'organització dels centres escolars.
El Departament de Territori i Sostenibilitat té en licitació la redacció dels estudis informatiu i d'impacte ambiental d'un tram d'1,3 km del perllongament de l'L4 de metro, concretament entre l'estació de La Pau i el macropou de l'L9, a Barcelona.
En aquests estudis s'inclou un tram de 320 metres de nou túnel, una nova estació de metro i diverses actuacions en dos trams de túnel ja existents.
La redacció dels estudis sumen un import total de licitació de 242.000 euros i compten amb un termini de 12 mesos cadascuna.
En concret, el nou tram de túnel de 320 metres de longitud enllaçarà la cua de maniobres de l'estació de La Pau amb el túnel ja construït que actualment dona accés als tallers i cotxeres del Triangle Ferroviari.
A més, es preveu la construcció d'una nova estació, Santander, i diversos treballs de ventilació, vies i instal·lacions en dos altres trams de túnel existents.
Els estudis que es troben en licitació formen part de l'obra de perllongament de la línia 4 de metro entre la Pau i la Sagrera, que abastarà 2,8 quilòmetres i tres estacions.
Cal dir que una part d'aquest perllongament està ja executada en el marc de la configuració del sistema L9/L10.
Aquest perllongament inclourà tres estacions:
Una part del túnel i l'estació de la Sagrera ja s'estan utilitzant per l'explotació actual de l'L9 Nord i L10 Nord i quedaran exclusivament per a l'L4 quan finalitzi el tram central de l'L9.
L'estació de metro de Sagrera Alta Velocitat també està en execució.